Aggressor-osztályú csillagromboló

> *"Fennséges hajó lesz, ha végre elkészül... Fennséges és veszedelmes"*
>
>

> - A csillagromboló tervezési munkáit végző mérnökök egyike
>
>

Az **Aggressor-osztályú csillagromboló**, vagy más néven az **Aggressor-osztályú romboló** egy volt a Galaktikus Birodalom által tervezett kísérleti csillagrombolóknak. A hajó gyártásával - nagy tűzereje ellenére - felhagytak, főleg a különleges fegyver anyagköltségei miatt.

Összesen 5 darab készült, azonban volt egy hatodik is - a Purifier - melyet Cathos Ewax kérésére és pénzelésére a Vartex Yards szerelt össze. Az alkatrészek jelentős része helyben készült, ugyanis nagyrészt a többi hajónak szánt pótalkatrészekből nem bizonyultak elégségesnek egy újabb hajóhoz.

## **Jellemzői**

Az ebbe az osztályba tartozó hajók méretükben összehasonlíthatók voltak a Birodalmi I-es osztályú csillagrombolókkal, és két erőteljes, tüzelés terén összekapcsolt fegyverrel voltak felszerelve, amelyek az elülső hajótesthez voltak rögzítve. Az -első - ionlövés tönkretette a pajzsokat, hogy az utána következő plazma lövés végzetes kárt okozhasson.

A fő ágyúk esetleges megsemmisítése után azonban a hajó szinte tehetetlen volt a hagyományos hajókkal szemben. Egyedül csak a hajótest oldalán helyet kapó turbólézer ütegek tudták védelmezni azt. Ezenkívül a hajó képes volt orbitális bomázására is, ennek maximális pusztító ereje pedig felért egy kisebb Halálcsillaggal is.

Nagyon erős - és nagyon drága - hadihajó volt. A hajó nehézpáncéllal rendelkezettt, ezért lomhák voltak a harcban, és védelmet igényeltek a többi - gyorsabb és manőverezhetőbb - hajótól és vadásztól. Az Aggressor-osztály hajóit felszerelték önmegsemmisítő mechanizmussal is. Ezt akkor használták, amikor egy vesztes csatában meg kellett semmisíteni a hajót, nehogy az ellenség kezére juthasson.

## **Történet**

Az Aggressor-osztályú csillagromboló a Galaktikus Birodalom által tervezett hajó volt, melyet BBY 7 körül kezdtek tervezni és két évre rá gyártani is. Összesen 5 hajót építettek meg, később azonban bővült a számuk egy hatodikkal is.

A hajó tervezői létre akartak hozni egy olyan hajót is, amely képes lenne a Halálcsillag elkészülte előtt kisebb pusztításokat véghezvinni. Kifejezetten nagy figyelmet fordítottak az orbitális bomázás lehetőségére a hajó tervezésekor.

Az öt hajó közül kettőt kritikus meghibásodás miatt két év szolgálat elbontottak, a másik három pedig egy ideig még szolgált, azonban pontos sorsuk ismeretlen. A hatodik Aggressor, a Purifier egészen Yavin utánig is szolgált, hála a Vartex Yards állandó alkatrészellátásának.

Tulajdonosaik alapvetően meg voltak velük elégedve, leszámítva, hogy a reaktorok instabilitása miatt előfordulhattak különböző anomáliák az elsődleges fegyver működtetése közben (erre jó példa a Purifier bomázása Nareden), illetve az alkatrészek hiánya miatt egy idő után fel kellett hagyniuk a hajók üzemeltetésével is.

#### ***Szerkesztői megjegyzés***

Az Aggressor-osztályú csillagromboló a *Star Wars: Empire at War* játékban látottak alapján kapott leírást, pontos darabszáma egyáltalán nem ismert. Kánonban ez a hajó abszolút nem létezik. A TOS kánonkövető története alapján a - hajó eredeti tulajdonosa - Tyber Zann és a a Zann Consortium - sosem létezett, így a teljes Aggressor-osztály egy kis darabszámú, alapvetően sikertelen birodalmi kísérleti hajóként lett a történetbe belefűzve, kiírva ezzel Zann történetét a tervek megtalálásával és egyéni felhasználásával.